Diari Oficial de la Generalitat Valenciana


Sumari del DOGV 4877, del 05-11-2004 (2004/11535)

ORDE de 28 d'octubre de 2004, de la Conselleria de Benestar Social, per la qual s'amplia el termini de justificació d'ajudes per a equipament establit en l'Orde de 2 de desembre de 2003, de la Conselleria de Benestar Social, per la qual es regulen i convoquen ajudes d'equipament, reforma i construcció per a centres d'atenció a persones amb discapacitat per a l'any 2004.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4877

Data del DOGV
:   05-11-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/11775


Data del document
:   28-10-2004

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * ajuda als discapacitats
    * ajuda pública
    * discapacitat
    * equipament social
    * servei social
    * suport econòmic

ORDE de 28 d'octubre de 2004, de la Conselleria de Benestar Social, per la qual s'amplia el termini de justificació d'ajudes per a equipament establit en l'Orde de 2 de desembre de 2003, de la Conselleria de Benestar Social, per la qual es regulen i convoquen ajudes d'equipament, reforma i construcció per a centres d'atenció a persones amb discapacitat per a l'any 2004. [2004/M11256]
  
L'article 13.2 de l'Orde de 2 de desembre del 2003, de la Conselleria de Benestar Social, per la qual es regulen i convoquen ajudes d'equipament, de reforma i de construcció per a centres d'atenció a persones amb discapacitat per a l'any 2004 (DOGV núm. 4.652, de 17 de desembre de 2003) establix com a termini màxim de justificació de les ajudes per a equipament el 30 d'octubre de cada exercici econòmic en curs.
  
En este moment és necessària l'ampliació d'este termini per a facilitar la possibilitat de presentació de la documentació justificativa de la totalitat de les ajudes conegudes, així com per a la correcta gestió i justificació dels gastos.
  
L'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, preveu la possibilitat d'ampliació dels terminis establits si les circumstàncies ho aconsellen i amb això no es perjudiquen drets de tercers.
  
Fent ús de les facultats que em conferix l'article 35 e) de la Llei 5/1983, de 30 de desembre, del Govern Valencià, l'article 47.11 del Text Refós de la Llei d'Hisenda Pública de la Generalitat Valenciana i el Decret 120/2003, d'11 de juliol, del Govern Valencià, pel qual s'aprova el Reglament Orgànic i Funcional de la Conselleria de Benestar Social,
  
ORDENE
  
Primer
  
Ampliar el termini establit per a la justificació de les ajudes per a equipament establit en l'article 13.2 de l'Orde de 2 de desembre de 2003, de la Conselleria de Benestar Social, per la qual es regulen i convoquen ajudes d'equipament, reforma i construcció per a centres d'atenció a persones amb discapacitat per a l'any 2004 (DOGV núm. 4.652, de 17 de desembre de 2003).
  
S'establix com a termini màxim de justificació d'estes ajudes el 30 de novembre de 2004.
  
Segon
  
Notificar la present ampliació de termini als interessats, sense perjuí de la seua publicació en el Diari Oficial de la Generalitat Valenciana.
  
Tercer
  
Contra la present orde es podrà interposar potestativament recurs de reposició davant del mateix òrgan que l'ha dictat en el termini d'un mes comptador des de l'endemà de la seua publicació, o bé directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació de conformitat amb el que disposa l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que puguen interposar qualsevol altre recurs que consideren convenient.
  
València, 28 d'octubre de 2004
  
La consellera de Benestar Social,